Laŭ la rivero Loire [Luar’]
#000003
Venis la tago por daŭrigi la karavanon duope. Sur la teraso kun rigardo al la bela ĝardeno adiaŭis nin ne nur nia gastigantino Marcelle sed ankaŭ Melanie kaj Simon – ili revojaĝis tra Reims al Givet ĉe la landlimo kun Belgio.
#000005
Ni forlasis la urbon Orléans per la ponto de Eŭropo kun sia oblikva arko, verko de la fama hispana arkitekto Calatrava. Tie ni komencis sekvi la riveran biciklovojon, Eurovelo 6.
#000006
Ni ŝanĝis la bordon denove en Meung-sur-Loire, kun rigardo al la fundamentoj de ponto el la mezepoko. La rekonkero de tiu ponto per la armeo de Jeanne d’Arc estis turnpunkto en la centjara milito inter Francujo kaj Anglujo.
#000007
Ĉe la alia flanko ni renkontis biciklistan paron el Katalunujo kiu faris vojaĝon laŭ la rivero. Ni iom babilis kaj dividis manĝon.
#000008
Se ni scius ke post malmultaj kilometroj atendas nin kreeme ornamita loko, La Corne des Pâtures, ni preferus paŭzi tie. Tamen ne klaras al ni, kion oni volas esprimi per la nomo “La Korno de la Paŝtejoj”.
#000009
Ankaŭ en Beaugency troviĝas tre bela ponto kun arkoj en diversaj stiloj.
#000010
Ankaŭ poste ni trovis interesajn lokojn apud la biciklovojo.
#000011
Ni ne havis tempon por viziti la urbon Blois, sed ni povis konstati ke ĝi ja estas vizitinda; ni devas iam reveni.
#000014
La katedrala Sankta Ludoviko de Blois
#000015
Ne temas pri muro kun spirala bildo. Estas ŝtuparo omaĝanta la fizikiston Denis Papin, kun bildoj gluitaj sur la vertikalajn surfacojn de ĉiu ŝtupo, kreantaj iluzian bildon el ĉi tiu prespektivo. Kaj oni ofte ŝanĝas la iluzibildon.
#000017
Senpaga duŝo, tre bonvena dum varmega vetero
#000019
La tipaj velboatoj de la Loire kun malmulta profundeco
#000020
Necesas akiri multe da akvo antaŭ la tendumado.
#000021
Nia kastelo ĉe la Loire
#000022
Retpoŝtadreso ne estos publikigita. Devigaj kampoj estas markitaj *
#000023